钦定古今图书集成/理学汇编/经籍典/第121卷 > 宋文彦博进尚书札子 > 《舜典》
## 钦定古今图书集成/理学汇编/经籍典/第121卷 > 宋文彦博进尚书札子 > 《舜典》

虞舜之德，《重华》“协帝”，故列于二典。后世作者，虽三王
之盛，不可及矣。篇之所载，命禹作司空，而下至于四
岳十二牧，官得其人，庶绩咸治。流放共工、驩兜，窜三
苗、殛鲧，四凶去而人咸服。故曰“舜有大功二十，兹所
以《重华》协帝。”